origenes.contra-celsum 1.46
Πεπλήρωται δὲ ὁ νόμος καὶ οἱ προφῆται τῶν παραπλησίων παραδόξων τῷ ἀναγραφέντι περὶ τοῦ Ἰησοῦ παρὰ τῷ βαπτίσματι περὶ τῆς περιστερᾶς καὶ τῆς ἐξ οὐρανοῦ φωνῆς . σημεῖον δὲ οἶμαι τοῦ τότε ὀφθέντος ἁγίου πνεύματος ἐν εἴδει περιστερᾶς τὰ ὑπὸ τοῦ Ἰησοῦ παράδοξα γεγενημένα , ἅτινα διαβάλλων Κέλσος φησὶν αὐτὸν παρ᾿ Αἰγυπτίοις μεμαθηκότα πεποιηκέναι . καὶ οὐκ ἐκείνοις γε μόνοις χρήσομαι ἀλλὰ γὰρ κατὰ τὸ εἰκὸς καὶ οἷς οἱ ἀπόστολοι τοῦ Ἰησοῦ πεποιήκασιν . οὐκ ἂν γὰρ χωρὶς δυνάμεων καὶ παραδόξων ἐκίνουν τοὺς καινῶν λόγων καὶ καινῶν μαθημάτων ἀκούοντας πρὸς τὸ καταλιπεῖν μὲν τὰ πάτρια παραδέξασθαι δὲ μετὰ κινδύνων τῶν μέχρι θανάτου τὰ τούτων μαθήματα . καὶ ἔτι ἴχνη τοῦ ἁγίου ἐκείνου πνεύματος , ὀφθέντος ἐν εἴδει περιστερᾶς , παρὰ Χριστιανοῖς σῴζεται . ἐξεπᾴδουσι δαίμονας καὶ πολλὰς ἰάσεις ἐπιτελοῦσι καὶ ὁρῶσί τινα κατὰ τὸ βούλημα τοῦ λόγου περὶ μελλόντων . κἂν χλευάσῃ δὲ Κέλσος τὸ λεχθησόμενον ἢ ὃν εἰσήγαγεν Ἰουδαῖον , ὅμως λελέξεται ὅτι πολλοὶ ὡσπερεὶ ἄκοντες προσεληλύθασι χριστιανισμῷ , πνεύματός τινος τρέψαντος αὐτῶν τὸ ἡγεμονικὸν αἰφνίδιον ἀπὸ τοῦ μισεῖν τὸν λόγον ἐπὶ τὸ ὑπεραποθανεῖν αὐτοῦ καὶ φαντασιώσαντος αὐτοὺς ὕπαρ ἢ ὄναρ . πολλὰ γὰρ καὶ τοιαῦτα ἱστορήσαμεν · ἅτινα ἐὰν γράφωμεν αὐτοὶ αὐτοῖς παρατυχόντες καὶ ἰδόντες . γέλωτα πλατὺν ὀφλήσομεν τοῖς ἀπίστοις , οἰομένοις ἡμᾶς ὁμοίως οἷς ὑπολαμβάνουσι ταῦτ᾿ ἀναπεπλακέναι καὶ αὐτοὺς πλάσσειν . ἀλλὰ γὰρ θεὸς μάρτυς τοῦ ἡμετέρου συνειδότος , βουλομένου οὐ διὰ ψευδῶν ἀπαγγελιῶν ἀλλὰ διά τινος ἐναργείας ποικίλης συνιστάνειν τὴν Ἰησοῦ θείαν διδασκαλίαν . ἐπεὶ δὲ Ἰουδαῖός ἐστιν ὁ περὶ τοῦ ἀναγεγραμμένου ἁγίου πνεύματος κατεληλυθέναι ἐν εἴδει περιστερᾶς πρὸς τὸν Ἰησοῦν ἀπορῶν , λεκτέον ἂν εἴη πρὸς αὐτόν · ὦ οὗτος , τίς ἐστιν ὁ ἐν τῷ Ἡσαΐᾳ λέγων · „ καὶ νῦν κύριος ἀπέστειλέ με καὶ τὸ πνεῦμα αὐτοῦ ; “ ἐν ῳ ἀμφιβόλου ὄντος τοῦ ῥητοῦ , πότερον ὁ πατὴρ καὶ τὸ ἄγιον πνεῦμα ἀπέστειλαν τὸν Ἰησοῦν , ἢ ὁ πατὴρ ἀπέστειλε τόν τε Χριστὸν καὶ τὸ ἅγιον πνεῦμα , τὸ δεύτερόν ἐστιν ἀληθές . καὶ ἐπεὶ ἀπεστάλη ὁ σωτὴρ , εἶτα τὸ πνεῦμα τὸ ἅγιον , ἵνα πληρωθῇ τὸ εἰρημένον ὑπὸ τοῦ προφήτου , ἐχρῆν δὲ τὴν τῆς προφητείας πλήρωσιν ἐγνῶσθαι καὶ τοῖς ἑξῆς · διὰ τοῦτο ἀνέγραψαν οἱ Ἰησοῦ μαθηταὶ τὸ γεγενημένον .
Lemmas: πληρόω δέ ὁ νόμος καί ὁ προφήτης ὁ παραπλήσιος παράδοξος ὁ ἀναγράφω περί ὁ Ἰησοῦς παρά ὁ βάπτισμα περί ὁ περιστερά καί ὁ ἐκ οὐρανός φωνή . σημεῖον δέ οἴομαι ὁ τότε ὁράω ἅγιος πνεῦμα ἐν εἶδος περιστερά ὁ ὑπό ὁ Ἰησοῦς παράδοξος γίγνομαι , ὅστις διαβάλλω ξελσυς φημί αὐτός παρά Αἰγύπτιος μανθάνω ποιέω . καί οὐ ἐκεῖνος γε μόνος χράω ἀλλά γάρ κατά ὁ ἔοικα καί ὅς ὁ ἀπόστολος ὁ Ἰησοῦς ποιέω . οὐ ἄν γάρ χωρίς δύναμις καί παράδοξος κινέω ὁ καινός λόγος καί καινός μάθημα ἀκούω πρός ὁ καταλείπω μέν ὁ πάτριος παραδέχομαι δέ μετά κίνδυνος ὁ μέχρι θάνατος ὁ οὗτος μάθημα . καί ἔτι ἴχνος ὁ ἅγιος ἐκεῖνος πνεῦμα , ὁράω ἐν εἶδος περιστερά , παρά Χριστιανός σῴζω . ἐξεπᾴδω δαίμων καί πολύς ἴασις ἐπιτελέω καί ὁράω τις κατά ὁ βούλημα ὁ λόγος περί μέλλω . ἐάν χλευάζω δέ ξελσυς ὁ λέγω ἤ ὅς εἰσάγω Ἰουδαῖος , ὅμως λέγω ὅτι πολύς ὡσπερεί ἄκων προσέρχομαι χριστιανισμός , πνεῦμα τις τρέπω αὐτός ὁ ἡγεμονικός αἰφνίδιος ἀπό ὁ μισέω ὁ λόγος ἐπί ὁ ὑπεραποθνῄσκω αὐτός καί φαντασιόω αὐτός ὕπαρ ἤ ὄναρ . πολύς γάρ καί τοιοῦτος ἱστορέω · ὅστις ἄν γράφω αὐτός αὐτός παρατυγχάνω καί ὁράω . γέλως πλατύς ὀφλισκάνω ὁ ἄπιστος , οἴομαι ἐγώ ὅμοιος ὅς ὑπολαμβάνω οὗτος ἀναπλάσσω καί αὐτός πλάσσω . ἀλλά γάρ θεός μάρτυς ὁ ἡμέτερος σύνοιδα , βούλομαι οὐ διά ψευδής ἀπαγγελία ἀλλά διά τις ἐνάργεια ποικίλος συνίστημι ὁ Ἰησοῦς θεῖος διδασκαλία . ἐπεί δέ Ἰουδαῖος εἰμί ὁ περί ὁ ἀναγράφω ἅγιος πνεῦμα κατέρχομαι ἐν εἶδος περιστερά πρός ὁ Ἰησοῦς ἀπορέω , λεκτέος ἄν εἰμί πρός αὐτός · ὦ οὗτος , τίς εἰμί ὁ ἐν ὁ Ἠσαΐας λέγω · „ καί νῦν κύριος ἀποστέλλω ἐγώ καί ὁ πνεῦμα αὐτός ; “ ἐν ὅς ἀμφίβολος εἰμί ὁ ῥητός , πότερος ὁ πατήρ καί ὁ ἀγάω πνεῦμα ἀποστέλλω ὁ Ἰησοῦς , ἤ ὁ πατήρ ἀποστέλλω ὁ τε Χριστός καί ὁ ἅγιος πνεῦμα , ὁ δεύτερος εἰμί ἀληθής . καί ἐπεί ἀποστέλλω ὁ σωτήρ , εἶτα ὁ πνεῦμα ὁ ἅγιος , ἵνα πληρόω ὁ λέγω ὑπό ὁ προφήτης , χρή δέ ὁ ὁ προφητεία πλήρωσις γιγνώσκω καί ὁ ἑξῆς · διά οὗτος ἀναγράφω ὁ Ἰησοῦς μαθητής ὁ γίγνομαι .